


RADVILIŠKIO RAJONO SAVIVALDYBĖS TARYBOS

SPRENDIMAS
DĖL PAPILDOMOS PARAMOS (IŠMOKOS) GIMUS VAIKUI 
RADVILIŠKIO RAJONO SAVIVALDYBĖJE SKYRIMO IR MOKĖJIMO 
TVARKOS APRAŠO TVIRTINIMO

2023 m. kovo 16 d. Nr. T-917
Radviliškis


Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir šio straipsnio 4 dalimi, Lietuvos Respublikos šeimos stiprinimo įstatymo 5 straipsnio 2 dalies 6 punktu ir 14 straipsnio 2 dalies 2 punktu, Radviliškio rajono savivaldybės 2023–2025 metų strateginio veiklos plano, patvirtinto Radviliškio rajono savivaldybės tarybos 2023-02-01 sprendimu Nr. T-874, 1 priedo 3. Programos „Socialinių paslaugų ir socialinės paramos teikimo programa“ 1.2.14 punktu „Tęstinė vienkartinės pašalpos mokėjimo, gimus vaikui, veikla“, Radviliškio rajono savivaldybės taryba nusprendžia:
.	Patvirtinti papildomos paramos (išmokos) gimus vaikui Radviliškio rajono savivaldybėje skyrimo ir mokėjimo tvarkos aprašą (pridedama).
.	Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.




Savivaldybės meras					Vytautas Simelis


PATVIRTINTA
Radviliškio rajono savivaldybės
tarybos 2023-03-16
sprendimu Nr. T-917

PAPILDOMOS PARAMOS (IŠMOKOS) GIMUS VAIKUI
RADVILIŠKIO RAJONO SAVIVALDYBĖJE SKYRIMO IR MOKĖJIMO
TVARKOS APRAŠAS

 SKYRIUS


. Papildomos paramos (išmokos) gimus vaikui skyrimo ir mokėjimo Radviliškio rajono savivaldybėje tvarkos aprašas (toliau – Tvarkos aprašas) nustato Išmokos skyrimo iš savivaldybės biudžeto lėšų sąlygas, gavėjus, atsakomybę bei kontrolę.
. Išmokai skirti lėšos numatomos einamųjų metų savivaldybės biudžete.
. Išmokos dydis – 500,00 Eur kiekvienam gimusiam vaikui. Šios paramos paskirtis – gimusių vaikų poreikiams tenkinti.
. Šis Tvarkos aprašas taikomas asmenims, kurie Lietuvos Respublikos gyvenamosios vietos deklaravimo įstatymo nustatyta tvarka deklaruoja gyvenamąją vietą Radviliškio rajono savivaldybės teritorijoje arba yra įtraukti į gyvenamosios vietos neturinčių asmenų apskaitą Radviliškio rajono savivaldybėje, ir asmenims, kurie nedeklaruoja gyvenamosios vietos ir yra neįtraukti į gyvenamosios vietos neturinčių asmenų apskaitą, bet faktiškai gyvena Radviliškio rajono savivaldybės teritorijoje.

 SKYRIUS


. Kreipimasis dėl papildomos paramos (išmokos) gimus vaikui:
. papildoma parama (išmoka) gimus vaikui skiriama be atskiro prašymo, kai kreipiamasi dėl vienkartinės išmokos vaikui skyrimo pagal Lietuvos Respublikos išmokų vaikams įstatymą nustatyta tvarka, jeigu dėl jos kreipiamasi ne vėliau kaip per 12 mėnesius nuo vaiko gimimo dienos ir pareiškėjas kreipimosi metu dėl vienkartinės išmokos vaikui atitinka Tvarkos aprašo 4 punkto nuostatas. Parama skiriama atsižvelgiant į prašyme vienkartinei išmokai vaikui gauti pateiktus duomenis.
. jeigu vienkartinė išmoka vaikui buvo paskirta ir išmokėta Lietuvos Respublikos išmokų vaikams įstatymo  nustatyta tvarka iki šio Tvarkos aprašo įsigaliojimo, papildoma parama (išmoka) gimus vaikui skiriama atsižvelgiant į iki šio Tvarkos aprašo įsigaliojimo pateiktus prašymus.
. Papildoma parama (išmoka) gimus vaikui neskiriama, jeigu:
. vaikas gimė iki 2022-12-31 (imtinai);
. vaikas gimė negyvas; 
. kreipiantis dėl šios išmokos skyrimo vaikas yra išlaikomas (nemokamai gauna nakvynę, maistą ir kitas paslaugas) valstybės ar savivaldybės finansuojamoje įstaigoje. 

 SKYRIUS


. Išmoka skiriama Socialinės paramos skyriaus vedėjo sprendimu.
. Išmoka turi būti paskirta ir išmokėta ne vėliau kaip per mėnesį nuo gauto prašymo dėl vienkartinės išmokos vaikui su visais reikalingais dokumentais registracijos socialinės paramos apskaitos sistemoje „Parama“ dienos, pervedant į pareiškėjo nurodytą sąskaitą.  


 SKYRIUS
PAPILDOMOS PARAMOS (IŠMOKOS) GIMUS VAIKUI 
SKYRIMO ATSAKOMYBĖ IR KONTROLĖ

. Skirtos papildomos paramos (išmokos), gimusiam vaikui socialinę riziką patiriančioje šeimoje, panaudojimo tikslingumą kontroliuoja socialinis darbuotojas darbui su šeima. 
. Už skirtos Išmokos išankstinę finansų kontrolę atsako Socialinės paramos skyriaus vedėjas. 
. Socialinės paramos skyrius atsako už teisingą duomenų suvedimą.
. Tėvai (vienas iš turimų tėvų) atsako už pateiktų duomenų teisingumą įstatymų nustatyta tvarka.
. Nustačius, kad Išmoka išmokėta neteisėtai, išmokėta suma privalo būti grąžinama visa  arba dalimis, prieš tai pasirašius įsipareigojimą apie Išmokos grąžinimą.

 SKYRIUS


. Tvarkos aprašo pakeitimus, papildymus ar naują redakciją tvirtina Savivaldybės taryba.
. Tvarkos aprašas ir visa informacija skelbiama Teisės aktų registre ir Savivaldybės interneto svetainėje.

